ඒ අනුව නාත්තන්ඩිය - කොට්රාමුල්ල ප්‍රදේශයේ අදාළ තරුණියට කොරෝනා ආසාදිත බව ඊයේ තහවුරු වුණා.මේ අතර, පවතින තත්ත්වය හමුවේ කොරෝනා වෛරසය සමාජයට ව්‍යාප්තවීම වැළැක්වීම සඳහා ගත යුතු සියලූ ක්‍රියාමාර්ග ගෙන ඇති බව කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානයේ ප්‍රධානී, යුද හමුදාපති ලූතිනන් ජෙනරාල් ශවේන්ද්‍ර සිල්වා ප්‍රකාශ කළා.කන්දකාඩු පුනරුත්ථාපන මධ්‍යස්ථානය අධිකරණ අමාත්‍යාංශය යටතේ පවත්වාගෙන යනු ලබන ප්‍රතිකාර හා පුනරුත්ථාපන මධ්‍යස්ථානයක් ලෙස මත්ද්‍රව්‍යවලට ඇබ්බැහිවූවන් සඳහා පමණක් ක්‍රියාත්මක වන මධ්‍යස්ථානයක් බවයි යුද හමුදාපතිවරයා පෙන්වා දෙන්නේ.අක්කර 70 ක පමණ ප්‍රදේශයක ව්‍යාප්ත වී පවතින කන්දකාඩු මත්ද්‍රව්‍යවලට ඇබ්බැහිවූවන් පුනරුත්ථාපන මධ්‍යස්ථානයේ රැඳවියන් 472 දෙනෙකු සිටින අතර, නිලධාරින් ඇතුළු කාර්ය මණ්ඩලයේ 204 දෙනෙකු එහි සේවය කරනවා.